The Martian

The Martian é un filme estadounidense de ciencia ficción dirixido por Ridley Scott que se estreou no 2015. Está protagonizado por Matt Damon e a historia baséase na novela de Andy Weir The Martian, que foi adaptada ó guión por Drew Goddard. Damon interpreta a un astronauta que é dado por morto e abandonado en Marte que ten que loitar por sobrevivir. No filme tamén aparecen Jessica Chastain, Kristen Wiig, Jeff Daniels, Michael Peña, Kate Mara, Sean Bean, Sebastian Stan, Aksel Hennie e Chiwetel Ejiofor nos papeis secundarios.

O produtor Simon Kinberg comezou a desenvolver o filme despois de que 20th Century Fox considerase a novela en marzo de 2013. Drew Goddard adaptou a novela nun guión e nun principio foi elixido para dirixilo, mais o proxecto non seguiu adiante. Ridley Scott substituíu a Goddard, e con Damon como personaxe principal, a produción obtivo a luz verde. A rodaxe comezou en novembro de 2014 e durou aproximadamente 70 días. Foron construídos preto de 20 escenarios nun estudio de Budapest, un dos meirandes do mundo. Wadi Rum en Xordania, foi usado para practicamente toda a fotografía de paisaxe do filme.

 Sinopse 
A tripulación dunha misión a Marte é sorprendida por unha tormenta e vese obrigada a abortar a misión. O astronauta Mark Watney (Matt Damon) é dado por morto e queda só no planeta vermello. Deberá usar o seu enxeño e a súa capacidade de supervivencia para facer saber á Terra que está vivo e lograr ser rescatado.

 Personaxes 

 Matt Damon como Mark Watney
 Jessica Chastain como Melissa Lewis
 Kristen Wiig como Annie Montrose
 Jeff Daniels como Theodore "Teddy" Sanders
 Michael Peña como Rick Martinez
 Kate Mara como Beth Johanssen
 Sean Bean como Mitch Henderson
 Sebastian Stan como Dr. Chris Beck
 Aksel Hennie como Dr. Alex Vogel
 Chiwetel Ejiofor como Vincent Kapoor
 Donald Glover como Rich Purnell
 Benedict Wong como Bruce Ng
 Mackenzie Davis como Mindy Park
 Naomi Scott como Ryoko
 Nick Mohammed como Tim Grimes
 Eddy Ko como Guo Ming
 Chen Shu como Zhu Tao

 Notas 

 Véxase tamén 
 Ligazóns externas 
 Páxina oficial

 Ficha en RottenTomatoes 

Categoría:Filmes de 2015
Categoría:Filmes en lingua inglesa
Categoría:Filmes dos Estados Unidos de América
Categoría:Filmes de 2015 en 3D
Categoría:Filmes dirixidos por Ridley Scott
Categoría:Filmes de acción e ciencia ficción dos Estados Unidos de América
Categoría:Filmes de ciencia ficción e aventuras dos Estados Unidos de América
Categoría:Filmes de 20th Century Fox
Categoría:Filmes de Scott Free Productions
Categoría:Filmes rodados en Xordania
Categoría:Filmes rodados en Budapest
Categoría:Filmes sobre supervivencia
Categoría:Globo de Ouro á mellor película - Comedia ou musical
Categoría:Filmes ambientados en Nova York
Categoría:Filmes ambientados en Pequín
Categoría:Filmes ambientados en 2035
Categoría:Filmes distribuídos en sistemas IMAX